b'\n_START_ARTICLE_\nKomet Schwassmann-Wachmann 1\n_START_SECTION_\nOdkritje\n_START_PARAGRAPH_\nKomet sta odkrila 15. novembra 1925 nem\xc5\xa1ka astronoma Friedrich Karl Arnold Schwassmann  (1870 \xe2\x80\x93 1964) in Arthur Arno Wachmann (1902 \xe2\x80\x93 1990) na Observatoriju Hamburg v mestu Bergedorf, Nem\xc4\x8dija ._NEWLINE_Komet sta odkrila s pomo\xc4\x8djo fotografije po izbruhu, ko je imel magnitudo 13 ._NEWLINE_Na starih posnetkih iz leta 1931 so ugotovili, da je takrat komet imel magnitudo 12 ._NEWLINE_Komet je po svoje nenavaden. Njegova svetlost niha okoli magnitude 16. Ve\xc4\x8dkrat se pojavijo izbruhi, kar povzro\xc4\x8di, da komet postane svetlej\xc5\xa1i od 1 do 4 magnitude ._NEWLINE_To se zgodi pribli\xc5\xbeno 7,3-krat na leto , potem mu pa svetlost pada en teden ali dva. Tako se spreminja magnituda od vrednosti 19 do 9, kar pomeni, da se svetlost pove\xc4\x8da tudi desettiso\xc4\x8dkrat. To nastaja zaradi procesov na povr\xc5\xa1ini kometa ._NEWLINE_Predvidevajo, da je komet v resnici eden izmed kentavrov. To so majhna ledena telesa s tirnicami med Jupitrom in Neptunom. Astronomi trdijo, da so to ube\xc5\xbena telesa iz Kuiperjevega pasu. Mo\xc4\x8dan te\xc5\xbenostni vpliv Jupitra  povzro\xc4\x8di, da telo odleti iz pasu ali v prileti v pas .'